CELEX: 52010DP0392
Language: el
Date: 2010-11-11 00:00:00
Title: Αίτηση άρσης της βουλευτικής ασυλίας του Krzysztof Lisek Απόφαση του Ευρωπαϊκού Κοινοβουλίου της 11ης Νοεμβρίου 2010 σχετικά με την αίτηση άρσης της βουλευτικής ασυλίας του Krzysztof Lisek (2009/2244(IMM))

13.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 74/46
            
         Πέμπτη 11 Νοεμβρίου 2010Αίτηση άρσης της βουλευτικής ασυλίας του Krzysztof Lisek
   P7_TA(2010)0392
   Απόφαση του Ευρωπαϊκού Κοινοβουλίου της 11ης Νοεμβρίου 2010 σχετικά με την αίτηση άρσης της βουλευτικής ασυλίας του Krzysztof Lisek (2009/2244(IMM))
   2012/C 74 E/08
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την αίτηση άρσης της βουλευτικής ασυλίας του Krzysztof Lisek, που διαβιβάσθηκε από τις πολωνικές δικαστικές αρχές στις 5 Νοεμβρίου 2009 και ανακοινώθηκε στην ολομέλεια στις 14 Δεκεμβρίου 2009,
            
         
               —
            
            
               αφού άκουσε τον Krzysztof Lisek, σύμφωνα με το άρθρο 7, παράγραφος 3, του Κανονισμού του,
            
         
               —
            
            
               έχοντας υπόψη τα άρθρα 8 και 9 του Πρωτοκόλλου αριθ. 7 περί Προνομίων και Ασυλιών της Ευρωπαϊκής Ένωσης που είναι προσαρτημένο στις συνθήκες,
            
         
               —
            
            
               έχοντας υπόψη τις αποφάσεις του Δικαστηρίου της Ευρωπαϊκής Ένωσης με ημερομηνία 12 Μαΐου 1964 και 10 Ιουλίου 1986 (1),
            
         
               —
            
            
               έχοντας υπόψη το άρθρο 151 του Συντάγματος της Δημοκρατίας της Πολωνίας,
            
         
               —
            
            
               έχοντας υπόψη το άρθρο 6, παράγραφος 2, και το άρθρο 7, του Κανονισμού του,
            
         
               —
            
            
               έχοντας υπόψη την έκθεση της Επιτροπής Νομικών Θεμάτων (A7-0301/2010),
            
         
               A.
            
            
               λαμβάνοντας υπόψη ότι οι πολωνικές δικαστικές αρχές έχουν ασκήσει ποινική δίωξη εις βάρος του Krzysztof Lisek, βουλευτή του Ευρωπαϊκού Κοινοβουλίου, στο πλαίσιο της οποίας κατηγορείται για τη διάπραξη ποινικών αδικημάτων σύμφωνα με το άρθρο 296, παράγραφοι 1 και 3, του Ποινικού Κώδικα της 6ης Ιουνίου 1997 που έχει δημοσιευθεί στην Εφημερίδα της Νομοθεσίας του 1977, αριθ. 88, σημείο 553, όπως τροποποιήθηκε, το άρθρο 586 του Κώδικα Εμπορικών Εταιρειών της 15ης Σεπτεμβρίου 2000 που δημοσιεύθηκε στην Εφημερίδα Νομοθεσίας του 2000, αριθ. 94, σημείο 1037, όπως τροποποιήθηκε και το άρθρο 77, παράγραφοι 1 και 2 του Νόμου για τα λογιστικά βιβλία της 29ης Σεπτεμβρίου 1994 (ενοποιημένο κείμενο που δημοσιεύθηκε στην Εφημερίδα της Νομοθεσίας του 2002, αριθ. 76, σημείο 694, όπως ισχύει κατόπιν τροποποιήσεων),
            
         
               Β.
            
            
               λαμβάνοντας υπόψη ότι, σύμφωνα με το άρθρο 9 του Πρωτοκόλλου περί Προνομίων και Ασυλιών της Ευρωπαϊκής Ένωσης, κατά τη διάρκεια των συνόδων του Ευρωπαϊκού Κοινοβουλίου τα μέλη του απολαύουν εντός της επικρατείας των κρατών τους, των ασυλιών που αναγνωρίζονται στα μέλη του κοινοβουλίου της χώρας τους· λαμβάνοντας υπόψη ότι επίκληση της ασυλίας δεν δύναται να γίνει στην περίπτωση αυτοφώρου εγκλήματος και ούτε δύναται να εμποδίσει την άσκηση του δικαιώματος του Ευρωπαϊκού Κοινοβουλίου να άρει την ασυλία ενός από τα μέλη του,
            
         
               Γ.
            
            
               λαμβάνοντας υπόψη ότι οι κατηγορίες που έχουν απαγγελθεί εις βάρος του κ. Lisek δεν αφορούν γνώμη ή ψήφο δοθείσα κατά την άσκηση των καθηκόντων του ως βουλευτή του Ευρωπαϊκού Κοινοβουλίου,
            
         
               Δ.
            
            
               λαμβάνοντας υπόψη ότι, σύμφωνα με το άρθρο 105 του Συντάγματος της Δημοκρατίας της Πολωνίας, βουλευτής του εθνικού κοινοβουλίου (Sejm) δεν μπορεί να διωχθεί δικαστικά χωρίς την άδεια του Κοινοβουλίου,
            
         
               Ε.
            
            
               λαμβάνοντας υπόψη ότι το άρθρο 105 προβλέπει ακόμη ότι οι βουλευτές του εθνικού κοινοβουλίου δεν ευθύνονται για δραστηριότητες που ανέπτυσσαν στο πλαίσιο της βουλευτικής τους εντολής ούτε κατά τη διάρκειά της ούτε μετά τη λήξη της,
            
         
               ΣΤ.
            
            
               λαμβάνοντας υπόψη ότι ο κ. Lisek κατηγορείται κατά βάση για αδικήματα σε σχέση με τις διαχειριστικές και λογιστικές του δραστηριότητες ως προέδρου του διοικητικού συμβουλίου της Πολωνικής Ένωσης Ευρωπαϊκής Κάρτας Νεολαίας και της Campus Sp. κατά τη διάρκεια χρονικού διαστήματος πριν από την εκλογή του στο Ευρωπαϊκό Κοινοβούλιο· λαμβάνοντας υπόψη ότι τα αδικήματα για τα οποία κατηγορείται ο κ. Lisek ουδόλως σχετίζονται με τις δραστηριότητές του ως βουλευτή του Ευρωπαϊκού Κοινοβουλίου,
            
         
               Ζ.
            
            
               λαμβάνοντας υπόψη ότι δεν υπάρχουν βάσιμες αποδείξεις για το γεγονός ότι η δίωξη είχε ασκηθεί με στόχο να παρακωλυθεί η δραστηριότητα του βουλευτή («fumus persecutionis»),
            
         
               Η.
            
            
               λαμβάνοντας συνεπώς υπόψη ότι είναι σκόπιμο να αρθεί η ασυλία του,
            
         
               1.
            
            
               αποφασίζει να άρει την ασυλία του κ. Krzysztof Lisek·
            
         
               2.
            
            
               αναθέτει στον Πρόεδρό του να διαβιβάσει άμεσα την παρούσα απόφαση και την έκθεση της αρμόδιας επιτροπής στις αρμόδιες αρχές της Δημοκρατίας της Πολωνίας.
            
         
      (1)  Υπόθεση 101/63 Wagner κατά Fohrmann και Krier, Συλλογή [1964], σελ. 195, και Υπόθεση 149/85 Wybot κατά Faure και άλλων, Συλλογή [1986], σελ. 2391.